Στάδιο Arrowhead

Το Στάδιο Arrowhead (αγγλικά: Arrowhead Stadium) είναι στάδιο αμερικανικού ποδοσφαίρου στο Κάνσας Σίτι του Μιζούρι, στις Ηνωμένες Πολιτείες Αμερικής. Χρησιμεύει κυρίως ως η έδρα των Κάνσας Σίτι Τσιφς του NFL. Το στάδιο ονομάζεται επίσημα Στάδιο GEHA Field στο Arrowhead από τον Μάρτιο του 2021, μετά από συμφωνία δικαιωμάτων ονομασίας μεταξύ της GEHA και των Τσιφς. Η συμφωνία ξεκίνησε στην αρχή της σεζόν 2021 και λήγει τον Ιανουάριο του 2031.

Βρίσκεται δίπλα στο Στάδιο Kauffman, την έδρα των Κάνσας Σίτι Ρόιαλς του MLB, στο Αθλητικό Συγκρότημα Truman. Το Στάδιο Arrowhead έχει χωρητικότητα 76.416 θεατών, καθιστώντας το το 25ο μεγαλύτερο στάδιο στις Ηνωμένες Πολιτείες και το 4ο μεγαλύτερο στο στάδιο του NFL. Είναι επίσης η μεγαλύτερη αθλητική εγκατάσταση βάση χωρητικότητας στην Πολιτεία Μιζούρι. Το 2010 ολοκληρώθηκε μια ανακαίνιση ύψους 375 εκατομμυρίων δολαρίων. Στο στάδιο είναι προγραμματισμένο να διεξαχθούν αγώνες για το Παγκόσμιο Κύπελλο Ποδοσφαίρου του 2026 και έχουν διεξαχθεί επίσης αγώνες κολεγίου αμερικανικού ποδοσφαίρου, καθώς και άλλοι αγώνες ποδοσφαίρου.

 Ιστορία 

 Ρεκόρ θορύβου 
μικρογραφία|284x284εσ|Από τον Σεπτέμβριο του 2014, οι οπαδοί των Τσιφς έχουν αναγνωριστεί από το Guinness World Records ως η πιο θορυβώδης βάση οπαδών στον κόσμο μεταξύ των ανοιχτών σταδίων.

Στις 13 Οκτωβρίου 2013, σε έναν αγώνα μεταξύ των Τσφις και των Όουκλαντ Ρέιντερς, το πλήθος στο στάδιο θέσπισε ένα Παγκόσμιο Ρεκόρ Γκίνες για το πιο θορυβώδες στάδιο, με 137,5 ντεσιμπέλ. Αυτό το ρεκόρ θα έσπαγαν οι οπαδοί των Σιάτλ Σίχοκς στο CenturyLink Field στις 2 Δεκεμβρίου 2013, σε ένα αγώνα εναντίον των Νιου Ορλίν Σεντς. Το Σιάτλ έσπασε το ρεκόρ φτάνοντας σε επίπεδο θορύβου 137,6 ντεσιμπέλ. Οι Τσιφς ανέκτησαν τον τίτλο στις 29 Σεπτεμβρίου 2014, σε έναν αγώνα εναντίον εναντίον των Νιου Ίνγκλαντ Πάτριοτς, φτάνοντας τα 142,2 ντεσιμπέλ.

 Ποδόσφαιρο 
μικρογραφία|Φιλικός αγώνας μεταξύ των Κάνσας Σίτι Ουίζαρντς (τώρα Σπόρτινγκ Κάνσας Σίτι) και της Μάντσεστερ Γιουνάιτεντ, Ιούλιοςς 2010.
Με τη δημιουργία της Μέιτζορ Λιγκ Σόκερ το 1996, το Στάδιο Arrowhead έγινε η έδρα των Κάνσας Σίτι Ουίζ, που τώρα είναι γνωστή ως Σπόρτινγκ Κάνσας Σίτι. Μετά την σεζόν 1996, η ομάδα μετονομάστηκε σε Ουίζαρντς. Οι Ουίζαρντς μετακόμισαν στο CommunityAmerica Ballpark, που τώρα είναι γνωστό ως Legends Field, το 2008 και δεν επέστρεψαν στο Στάδιο Arrowhead, εκτός από έναν φιλικό αγώνα.

Αυτός ο φιλικός αγώνας διεξήχθη στις 25 Ιουλίου 2010, όταν οι Ουίζαρντς αντιμετώπισαν τη Μάντσεστερ Γιουνάιτεντ στο Στάδιο Arrowhead για το τρίτο φιλικό αγώνα προετοιμασίας της αγγλικής. Λόγω της μεγάλης ζήτησης εισιτηρίων, δεν μπορούσαν να παίξουν τον αγώνα στη νέα έδρα τους, το CommunityAmerica Ballpark. Ο αγώνας ολοκληρώθηκε με νίκη των Ουίζαρντς με 2-1, με τον Ντίμιταρ Μπερμπάτοφ να σκοράρει το μοναδικό γκολ για την Μάντσεστερ Γιουνάιτεντ με πέναλτι.

Στο Στάδιο Arrowhead διεξήχθη ο αγώνας της Σπόρτινγκ Κάνσας Σίτι εναντίον της Ίντερ Μαϊάμι για το MLS, με νίκη για τη φιλοξενούμενη με 2-3, στις 13 Απριλίου 2024, για να ικανοποιήσει την μεγάλη ζήτηση των φιλάθλων για εισιτήρια για να δουν τον αστέρα της Ίντερ, Λιονέλ Μέσι. Ήταν ο πρώτος αγώνας της Σπόρτινγκ στο στάδιο από το 2010 και προσέλκυσε 72.610 θεατές, την 4η υψηλότερη προσέλευση θεατών του MLS.

 Παγκόσμιο Κύπελλο 2026 
Το Στάδιο Arrowhead επιλέχθηκε ως ένα από τα 16 γήπεδα που θα διεξαχθούν αγώνες κατά το Παγκόσμιο Κύπελλο του 2026, το οποίο θα φιλοξενήσουν από κοινού οι Ηνωμένες Πολιτείες, ο Καναδάς και το Μεξικό. Το στάδιο θα υποστεί ανακαίνιση. Ο δήμαρχος του Κάνσας Σίτι, Κουίντον Λούκας, εκτιμά ότι το κόστος της ανακαίνισης θα φτάσει τα 50 εκατομμύρια δολάρια. Το στάδιο θα μετονομαστεί προσωρινά σε «Στάδιο του Κάνσας Σίτι» (Kansas City Stadium), σύμφωνα με την πολιτική της FIFA για τα εταιρικά χορηγούμενα ονόματα. Στο στάδιο θα διεξαχθούν 6 αγώνες, συμπεριλαμβανομένων 4 αγώνων στη φάση ομίλων, 1 αγώνα στο Γύρο των 32 και 1 αγώνα στα προημιτελικά.

 Παραπομπές 

 Εξωτερικοί σύνδεσμοι 


 Πληροφορίες για το Στάδιο Arrowhead στο KCChiefs.com - Σχήμα θέσεων - Εικονική περιοδεία
 Στάδια του Pro Football: Στάδιο Arrowhead
 Χάρτης των θέσεων στο Στάδιο Arrowhead

Κατηγορία:Στάδια αμερικανικού ποδοσφαίρου στις ΗΠΑ
Κατηγορία:Στάδια ποδοσφαίρου στις ΗΠΑ
Κατηγορία:Κάνσας Σίτι Τσιφς
Κατηγορία:Σπόρτινγκ Κάνσας Σίτι
Κατηγορία:Στάδια Παγκοσμίου Κυπέλλου Ποδοσφαίρου 2026